

**Συνάντηση του Προέδρου του ΚΟΑ με τον Βλαδίμηρο Τζιωρτζή**

Ο Κύπριος οδηγός Βλαδίμηρος Τζιωρτζής επισκέφτηκε το πρωί της Πέμπτης 26 Μαΐου τα γραφεία του Κυπριακού Οργανισμού Αθλητισμού, όπου είχε συνάντηση με τον Πρόεδρο του ΚΟΑ Ανδρέα Μιχαηλίδη.

Παρών στη συνάντηση και ο υπεύθυνος του αγωνιστικού αθλητισμού ΚΟΑ Πάρις Αβρααμίδης. Ο Πρόεδρος του ΚΟΑ τον συνεχάρη για τις ως τώρα διακρίσεις του, αλλά και την πρόσφατη επιτυχία του στο Ευρωπαϊκό Πρωτάθλημα NASCAR στη Βαλένθια.

Ο πρωταθλητής μας ανέλυσε το πρόγραμμα των αγώνων που έχει μέσα στη σεζόν και ζήτησε τη στήριξη του Οργανισμού, ώστε να μπορέσει να συνεχίσει απερίσπαστος την προσπάθειά του να εκπροσωπεί την Κύπρο και να διακρίνεται.